Diari Oficial de la Generalitat Valenciana


Sumari del DOGV 9298, del 15-03-2022 (2022/2031)

RESOLUCIÓ de 8 de març de 2022, del conseller d'Hisenda i Model Econòmic i president de l'Agència Tributària Valenciana (ATV), de delegació de l'exercici de determinades competències en òrgans de l'Agència Tributària Valenciana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9298

Data del DOGV
:   15-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2031


Data del document
:   08-03-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 8 de març de 2022, del conseller d'Hisenda i Model Econòmic i president de l'Agència Tributària Valenciana (ATV), de delegació de l'exercici de determinades competències en òrgans de l'Agència Tributària Valenciana. [2022/2031]  
L'article 54 de la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat, d'acord amb el que s'estableix en l'article 69 de l'Estatut d'Autonomia de la Comunitat Valenciana, va crear el Servei Tributari Valencià amb la denominació d'Institut Valencià d'Administració Tributària. L'article 100 de la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat, va modificar la denominació de l'Institut Valencià d'Administració Tributària, passant a denominar-se Agència Tributària Valenciana.  
  
Mitjançant el Decret 3/2019, de 18 de gener, del Consell, modificat pel Decret 40/2021, de 12 de març, del Consell, es va aprovar l'Estatut de l'Agència Tributària Valenciana (d'ara en avant ATV), que comprén l'estructura de l'Agència, la fixació de les funcions de cada departament i de les seues unitats administratives dependents, la planificació i programació de les seues activitats i el seu règim jurídic i economicoadministratiu.  
Amb la finalitat d'aconseguir una major economia i agilitat en la tramitació els expedients que redunde a millorar la qualitat en la prestació de les funcions atribuïdes a l'ATV, l'11 de març de 2020, es va publicar la Resolució de 5 de març de 2020, del conseller d'Hisenda i Model Econòmic i president de l'Agència Tributària Valenciana, de delegació de determinades competències en òrgans de l'ATV, que va substituir l'anterior Resolució de 6 de febrer de 2020.  
Transcorregut un termini prudencial de funcionament, i per a aconseguir una major eficiència i agilitat administrativa, es considera necessari modificar la delegació de l'exercici de competències en matèria d'ordenació de la despesa respecte dels honoraris reportats per les oficines liquidadores de districte hipotecari i, per raons de seguretat jurídica, es procedeix a dictar una nova resolució.  
Per això, i de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i en ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer. Delegació en matèria de gestió economicofinancera i contractació, corresponent al pressupost de l'ATV  
1. Delegar en la persona titular de la Direcció General de l'ATV, excepte les facultats que per aquesta resolució es troben delegades en altres òrgans, les següents atribucions:  
a) L'exercici de totes les facultats ordinàries en matèria de contractació, exclosa l'adjudicació de contractes majors.  
b) La retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, de tots els capítols i programes de l'ATV, tant d'ingressos com de despeses.  
  
c) Els documents comptables, pressupostaris i extrapressupostaris, de tots els capítols i programes de l'ATV, tant d'ingressos com de despeses.  
2. Delegar en la persona titular de la Secretaria General de l'ATV les facultats ordinàries en matèria de contractació relatives a contractes, amb càrrec al seu capítol II, amb un valor estimat que no supere els 1.200 euros, així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, sense perjudici del que es disposa en l'apartat següent.  
3. Delegar respectivament en les persones titulars de les delegacions de l'ATV a Alacant i a Castelló les facultats ordinàries en matèria de contractació relatives a contractes, amb càrrec al capítol II, amb un valor estimat que no supere els 1.200 euros, dins dels corresponents àmbits competencials de les respectives delegacions de l'Agència a Castelló i a Alacant; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
Segon. Delegació en matèria d'ingressos públics abonats per l'Agència Estatal d'Administració Tributària  
Delegar en la persona titular de la Subdirecció General de l'ATV, l'aprovació de les resolucions corresponents a les diferents fases del procediment de gestió d'ingressos, procedents de la gestió tributària de tributs cedits, o de la recaptació en via executiva d'ingressos públics.  
  
Delegar en la persona titular de la Secretaria General la signatura de tots els documents comptables corresponents a les resolucions anteriors.  
  
  
Tercer. Delegació en matèria d'ingressos públics de la Generalitat la gestió dels quals corresponga a l'ATV  
Delegar en la persona titular de la Subdirecció General de l'ATV l'aprovació de les resolucions corresponents a les diferents fases del procediment de gestió d'ingressos, quan es referisquen als ingressos públics la gestió dels quals corresponga als òrgans tributaris de l'ATV, sense perjudici del que es disposa en el punt quart d'aquesta resolució.  
  
Delegar en la persona titular de la Secretaria General la signatura de tots els documents comptables corresponents a les resolucions anteriors.  
  
  
Quart. Delegació en matèria d'ingressos públics de la Generalitat la gestió dels quals corresponga a les delegacions de l'Agència Tributària Valenciana a Alacant i a Castelló  
Delegar en les persones titulars de les Delegacions de l'ATV a Alacant i a Castelló, l'aprovació de les resolucions corresponents a les diferents fases del procediment de gestió d'ingressos, així com la signatura dels documents comptables corresponents, quan es referisquen a ingressos públics la gestió dels quals corresponga als òrgans tributaris de la corresponent delegació.  
  
Cinqué. Delegació en matèria d'honoraris reportats per les oficines liquidadores de districte hipotecari  
1. Delegar, en relació amb els honoraris reportats pels titulars de les oficines liquidadores de districte hipotecari, l'exercici de les facultats de retenció del crèdit, autorització de la despesa, la disposició del crèdit, el reconeixement de l'obligació i la proposta de pagament corresponent, que inclou així mateix la liquidació de crèdits exigibles, les sol·licituds de proposta de pagament, i la signatura dels documents comptables de despesa pertinents en la persona titular de la Secretaria General de l'ATV.  
2. Delegar l'aprovació dels justificants necessaris per a procedir al pagament, qualsevol que siga el seu import, en els departaments responsables de les Delegacions de l'ATV a Alacant i a Castelló, i en el departament responsable de la Direcció General de l'ATV a València, respecte d'aquelles oficines liquidadores situades en l'àmbit territorial corresponent.  
  
Sisé De la constància expressa de la delegació  
En totes les resolucions que s'adopten en virtut de delegació, es farà constar expressament el que s'estableix en l'article 63 de la Llei 5/1983, del Consell i en l'article 9 de la Llei 40/2015, d'1 d'octubre, de règim jurídic del sector públic.  
  
Seté. De l'avocació i de la revocació  
Les delegacions de competències que es disposen en la present resolució no seran obstacle perquè l'òrgan delegant puga reclamar el coneixement o resolució dels assumptes que considere oportuns, podent, així mateix, revocar-les en qualsevol moment de conformitat amb el que s'estableix en l'article 63.5 de la Llei 5/1983, del Consell i en l'article 10 i concordants de la Llei 40/2015, d'1 d'octubre, de règim jurídic del sector públic.  
  
Huité. Règim de suplència  
1. En el cas de vacant, absència o malaltia de la persona titular de la Direcció General de l'ATV, les facultats que li delega la present resolució les exercirà la persona titular de la Secretaria General de l'ATV, i en cas de vacant, absència o malaltia d'aquesta, s'aplicarà el que es disposa en el següent apartat.  
2. En la resta de supòsits de vacant, absència o malaltia de titulars d'altres òrgans de l'ATV, s'aplicaran supletòriament les disposicions que sobre aquest tema estableix el Decret 3/2019, de 18 de febrer, del Consell, d'aprovació de l'Estatut de l'ATV, modificat pel Decret 40/2021, de 12 de març, del Consell, de modificació del Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana.  
3. En cas de vacant absència o malaltia de les persones titulars de les delegacions de l'ATV a Alacant i Castelló, les facultats que li delega la present resolució a la Secretaria General de l'ATV, ho seran així mateix en l'àmbit provincial on siga necessària la suplència.  
  
En cas de vacant absència o malaltia de les persones titulars de les delegacions de l'ATV a Alacant i Castelló, les facultats que li delega la present resolució a la Subdirecció General de l'ATV, ho seran així mateix en l'àmbit provincial on siga necessària la suplència.  
  
  
Nové. Efectes  
La present resolució farà efecte des de l'endemà de la publicació en el Diari Oficial de la Generalitat Valenciana.  
  
València, 8 de març de 2022.- El conseller d'Hisenda i Model Econòmic i president de l'Agència Tributària Valenciana: Vicent Soler i Marco.